b"\n_START_ARTICLE_\nJosep Maria de Nadal i Vilardaga\n_START_SECTION_\nBiografia\n_START_PARAGRAPH_\nFill de l'hisendat Joan Nadal i Pujol\xc3\xa0, que renunci\xc3\xa0 al marquesat de La Uni\xc3\xb3n del Llano, i de Dorotea Vilardaga i Juli\xc3\xa0. Fou un dels administradors de la primera sucursal del Banc d'Espanya a Barcelona i membre del consell d'administraci\xc3\xb3 del Banc de Barcelona del 1892 fins a la seva mort._NEWLINE_Vinculat al Partit Liberal Conservador, el 1875 fou nomenat regidor de l'ajuntament de Barcelona, i fins i tot en fou alcalde de juny de 1896 a juliol de 1897. El 1877 represent\xc3\xa0 els interessos dels pobles del Pla de Barcelona oposats a l'annexi\xc3\xb3. Fou elegit diputat pel districte de Gr\xc3\xa0cia a les eleccions generals espanyoles de 1876 i 1879, i senador per la prov\xc3\xadncia de Barcelona el 1899-1900. Durant el seu mandat defens\xc3\xa0 les mesures proteccionistes i els interessos del Foment de la Producci\xc3\xb3 Nacional._NEWLINE_El 1883 fund\xc3\xa0 el Cercle Liberal Conservador de Barcelona, president del Cercle del Liceu (1880-1882) i el 1884 va ser nomenat comissari d'agricultura i comer\xc3\xa7 de Barcelona. Fou pare de Joaquim Maria de Nadal i Ferrer"